परिवार वाले किसी और से शादी कराना चाहते थे; डेटिंग के 9 साल बाद राजी हुए पेरेंट
Bollywood Actor Suniel Shetty opened up about the difficulties he faced during his marriage in a recent interview with Ranveer. सुनील शेट्टी ने एक रिसेंट इंटरव्यू में अपनी शादी के वक्त पैदा हुई कठिनाईयों पर बात की है। सुनील ने कहा कि उनके माता-पिता इस रिश्ते के खिलाफ थे
सुनील शेट्टी ने एक रिसेंट इंटरव्यू में अपनी शादी के वक्त पैदा हुई कठिनाइयों पर बात की है। सुनील ने कहा कि उनके माता-पिता इस रिश्ते के खिलाफ थे। सुनील के पेरेंट्स चाहते थे कि वे किसी और से शादी कर लें, लेकिन सुनील को ये नामंजूर था।
सुनील के मुताबिक, जब उन्होंने पहली बार माना (सुनील की वाइफ) को देखा तभी उनसे प्यार हो गया था। हालांकि शुरुआत में सब उन्हें गुंडा समझते थे क्योंकि सुनील उस वक्त बाइक पर लंबे-लंबे बाल बढ़ाकर चला करते थे। करीब 9 साल बाद सुनील के घर वाले इस रिश्ते के लिए तैयार हुए जिसके बाद 1991 में आकर दोनों की शादी हो गई।
'दूसरी लड़की से शादी कर उसकी जिंदगी नहीं बर्बाद करना चाहता था'
रणवीर अल्हबादिया के साथ इंटरव्यू में सुनील ने अपनी और माना की शादी के बीच आई अड़चनों पर बात की। उन्होंने कहा, 'मैंने अपने मां-बाप से कह दिया था कि मैं शादी करूंगा तो सिर्फ उसी (माना) से करूंगा। मैं दो लोगों की लाइफ बर्बाद नहीं करना चाहता था। मेरे घर वाले जबरदस्ती दूसरे रिश्ते में धकेल रहे थे जो कि बिल्कुल गलत था। मैं चाहता था कि मेरी लाइफ में आने वाली लड़की घर की बहू नहीं बल्कि बेटी बने।'
पेरेंट्स ने 9 साल बाद रिश्ते को मंजूरी दी
सुनील ने आगे कहा, 'मैं माना से क्रिसमस और न्यू ईयर के दिन सुबह चार बजे मिलता था लेकिन उसे इस बात से कोई आपत्ति नहीं थी। पहली मीटिंग में ही वो मुझे काफी ज्यादे केयरिंग लगी थी। मुझे उसका साथ काफी प्यारा लगने लगा था।
लेकिन एक साल, दो साल तीन साल, चार साल और लगभग 9 साल तक मेरे मां-बाप इस रिश्ते को न कहते रहे। हालांकि उसके मां-बाप मुझे पहले दिन से पसंद करते थे। उसकी मां और मेरे बीच काफी नोकझोंक होती थी।'
शुरुआत में लोग मुझे गुंडा समझते थे-सुनील
सुनील ने बताया कि शुरुआती दौर में लोग उनके बारे में क्या सोचते थे। उन्होंने इंटरव्यू में आगे कहा, 'उस वक्त तक लोग मुझे गुंडा समझते थे। ऐसा इसलिए क्योंकि मेरे पास एक बाइक होती थी, बाल भी लंबे थे। बॉडी भी ठीक-ठाक थी, लड़कियां हमेशा आस-पास रहती थीं। अब आप सोच सकते हैं कि जब मैं बाहर निकलता था तो लोगों में क्या इंप्रैशन पड़ता होगा।'
मुस्लिम फैमिली से ताल्लुक रखती थीं माना
सुनील शेट्टी से शादी के पहले माना गुजरात के एक मुस्लिम फैमिली से ताल्लुक रखती थीं। उनका पूरा नाम माना कादरी था। उनके पिता आई.एम. कादरी एक जाने-माने आर्किटेक्ट हैं। दूसरी तरफ सुनील कर्नाटक के तुलू भाषी परिवार से आते थे। तमाम अड़चनों के बाद 25 दिसंबर 1991 को दोनों ने शादी कर ली। सुनील ने शादी के बाद बॉलीवुड में डेब्यू किया था। उन्होंने 1992 में आई फिल्म 'बलवान' से इंडस्ट्री में कदम रखा था।
'बच्चे एक्साइमेंट में कुछ कह देते हैं'
सुनील शेट्टी ने इस इंटरव्यू में अपने दामाद केएल राहुल के कॉफी विद करण वाले विवाद पर भी बात की। उन्होंने कहा, 'ऐसे शोज का फॉर्मेट ही ऐसा होता है जब आपसे जबरदस्ती कुछ निकलवाया जाता है। बच्चे एक्साइमेंट में आकर थोड़ा कुछ कह देते हैं। इसके बाद उनके ऊपर बैन लग जाता है।'
